คนบ้านใกล้สายสีชมพู-เหลืองเฮ ครม.เปิดร่วมทุนเอกชนสั่งประมูลใน 3 เดือน
นายอาคม เติมพิทยาไพสิฐ รมว.คมนาคม เปิดเผยว่า ครม.ได้มีมติอนุมัติให้ การรถไฟฟ้าขนส่งมวลชนแห่งประเทศไทย (รฟม.) ดำเนินการในโครงการรถไฟฟ้าสายสีชมพู ช่วงแคราย-มีนบุรี วงเงินลงทุน 53,490 ล้านบาท และโครงการรถไฟฟ้าสายสีเหลือง ช่วงลาดพร้าว-สำโรง วงเงิน 51,810 ล้านบาท รวมวงเงินลงทุนทั้งสิ้น 105,300 ล้านบาท ซึ่งรูปแบบการดำเนินการโครงการรถไฟฟ้า 2 สายนั้น จะดำเนินการในรูปแบบรถไฟฟ้ารางเดี่ยว หรือโมโนเรล และเป็นการดำเนินการในโครงการรูปแบบคณะกรรมการนโยบายการให้เอกชนร่วมลงทุนในกิจการของรัฐ (พีพีพี เน็ตคอร์ส) หรือเอกชนเก็บค่าโดยสารและแบ่งเงินให้รัฐส่วนหนึ่ง โดยใช้เวลาก่อสร้าง 3 ปี 3 เดือน คาดว่าภายใน เดือน มิ.ย.59 นี้ จะเปิดประกวดราคาเอกชนเข้ามาก่อสร้างรวมถึงบริหารจัดการเดินรถด้วยได้,ทั้งนี้ 2 โครงการรัฐจะให้เอกชนลงทุนระบบรถ ขบวนรถ ค่าจ้างที่ปรึกษา ค่าซ่อมรถ โดยเอกชนจะรับไปเดินรถ 30 ปี,ส่วนทางภาครัฐจะรับผิดชอบเฉพาะค่าจัดกรรมสิทธิ์ที่ดินการก่อสร้าง 2 สาย โดยค่าเวนคืนที่ดินรถไฟฟ้าสายสีชมพู 6,840 ล้านบาท สายสีเหลือง 6,013 ล้านบาท นอกจากนั้น ครม.อนุมัติกรอบวงเงินก่อสร้างงานด้านโยธาสายสีชมพูในวงเงินไม่เกิน 20,135 ล้านบาท สายสีเหลือง วงเงิน 22,354 ล้านบาท โดยหากเอกชนก่อสร้างและบริหารจัดการเกินกรอบวงเงินที่ ครม.อนุมัติ เอกชนจะต้องรับความเสี่ยงเอง โดยจากนี้ทาง รฟม.จะแต่งตั้งคณะกรรมการ มาตรา 35 ตาม พ.ร.บ.ร่วมทุนปี 56 เดินหน้าตามกระบวนการต่อไป,เอกชนที่เข้ามาประมูลจะต้องมีเทคโนโลยีตัวรถ และดีไซน์ ให้เข้ากับเทคโนโลยี ซึ่งเอกชนจะต้องรับความเสี่ยงเรื่องปริมาณผู้โดยสาร ขณะเดียวกัน หากเห็นว่ามีผู้โดยสารมาใช้รถไฟฟ้าจำนวนมาก เอกชนจะต้องเสนอผลตอบแทนส่วนนั้นให้รัฐด้วย ซึ่งประมาณการตัวเลขผู้โดยสารเบื้องต้นในส่วนของรถไฟฟ้าสายสีชมพูแคราย-มีนบุรี ประมาณ 270,000 คนเที่ยวต่อวัน สายสีเหลืองประมาณ 247,900 คนเที่ยวต่อวัน ปัจจุบันมีเอกชนที่มีความเชี่ยวชาญก่อสร้างระบบดังกล่าว อาทิ ยุโรป แคนาดา เกาหลี ญี่ปุ่น เป็นต้น.
ครม.ได้มีมติอนุมัติให้ การรถไฟฟ้าขนส่งมวลชนแห่งประเทศไทย (รฟม.) ดำเนินการในโครงการรถไฟฟ้าสายสีชมพู ช่วงแคราย- มีนบุรี วงเงินลงทุน 53,490 ล้านบาท และโครงการรถไฟฟ้าสายสีเหลือง ช่วงลาดพร้าว-สำโรง วงเงิน 51,810 ล้านบาท
ข่าวเศรษฐกิจ,อาคม เติมพิทยาไพสิฐ,รฟม.,รถไฟฟ้าสายสีชมพู,แคราย-มีนบุรี,รถไฟฟ้าสายสีส้ม,ลาดพร้าว-สำโรง,เอกชนประมูล,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ